ພັກລັດຖະບານກໍາປູເຈຍ ອ້າງເອົາ ໄຊຊະນະ ໃນການເລືອກຕັ້ງ ໃນວັນອາທິດມື້ນີ້
ພັກປະຊາຊົນກໍາປູເຈຍ ຂອງລັດຖະບານ ນາຍົກລັດຖະມົນຕີ ຮຸນ ເຊນ ກ່າວວ່າ ຕົນໄດ້ຮັບໄຊຊະນະ ແຕ່ໄດ້ບ່ອນນັ່ງໜ້ອຍກວ່າເກົ່າ.
ລັດຖະບານກໍາປູເຈຍໄດ້ອ້າງເອົາໄຊຊະນະ ໃນການເລືອກຕັ້ງ ແຫ່ງຊາດ ໃນວັນອາທິດມື້ນີ້ ອັນເປັນຮ່ອງຮອຍຊີ້ບອກວ່າ ນາຍົກ ລັດຖະມົນຕີ Hun Sen ທີ່ຄອງອໍານາດມາເປັນເວລາ 28 ປີນັ້ນ ຈະໄດ້ຄອງອໍານາດສືບຕໍ່ໄປ ເຖິງແມ່ນໄດ້ມີການທ້າທາຍຢ່າງ ແຂງແຮງ ຈາກຝ່າຍຄ້ານທີ່ໄດ້ຮັບກໍາລັງວັງຊາຄືນມາໃໝ່ກໍຕາມ ທ່ານ Khieu Kanharith ໂຄສົກລັດຖະບານທ່ານນຶ່ງກ່າວວ່າ (CPP) ຂອງລັດຖະບານທ່ານຮຸນ ເຊນ ໄດ້ຮັບ 68 ບ່ອນນັ່ງ ຢູ່ໃນສະພາແຫ່ງຊາດ ທີ່ມີ 123 ບ່ອນນັ່ງນັ້ນ ຊຶ່ງແມ່ນຫຼຸດລົງ ຢ່າງຫຼວງຫຼາຍຈາກຈໍານວນສຽງຂ້າງຫຼາຍ 90 ບ່ອນນັ່ງທີ່ເຄີຍ ມີນັ້ນ ໂຄສົກ Khieu Kanharith ກ່າວອີກວ່າ ພັກຝ່າຍຄ້ານໃຫຍ່ ຄືພັກກູ້ຊາດກໍ່ປູເຈຍ ຫຼື Cambodian National Rescue Party (CNRP) ໄດ້ຮັບບ່ອນນັ່ງທີ່ຍັງເຫຼືອ 55 ບ່ອນ ຊຶ່ງເປັນຈໍານວນທີ່ເພີ້ມຂຶ້ນເກືອບສອງເທົ່າໂຕ ຈາກ 29 ບ່ອນ ທີ່ມີຢູ່ໃນສະພາຊຸດກ່ອນ ຍັງບໍ່ທັນມີການຢືນຢັນໃນທັນທີນີ້ເທື່ອ ຈາກຄະນະກໍາມະການເລືອກຕັ້ງແຫ່ງຊາດ ທີ່ເລີ້ມ ເປີດເຜີຍຈໍານວນບັດຄະແນນສຽງ ທີ່ນັບແລ້ວໆຈາກແຕ່ລະເມືອງ ໃນຕອນແລງວັນອາທິດ ມື້ນີ້ ຄາດກັນວ່າ ຜົນການເລືອກຕັ້ງຂັ້ນສຸດທ້າຍ ແມ່ນຈະບໍ່ຮູ້ກັນ ຈົນກ່ວາອີກຫຼາຍອາທິດ ຍັງບໍ່ທັນມີການຢືນຢັນໃນທັນທີນີ້ເທື່ອ ຈາກຄະນະກໍາມະ ການເລືອກຕັ້ງແຫ່ງຊາດ ທີ່ເລີ້ມເປີດເຜີຍຈໍານວນບັດຄະ ແນນສຽງ ທີ່ນັບແລ້ວໆຈາກແຕ່ລະເມືອງ ໃນຕອນແລງວັນ ອາທິດມື້ນີ້ ຄາດກັນວ່າ ຜົນການເລືອກຕັ້ງຂັ້ນສຸດທ້າຍ ແມ່ນ ຈະບໍ່ຮູ້ກັນ ຈົນກ່ວາອີກຫຼາຍອາທິດ ຜູ້ສັງເກດການອິດສະຫຼະຄົນນຶ່ງບອກວີໂອເອວ່າ ມັນເປັນການ ເລືອກຕັ້ງທີ່ມີຄວາມຍຸຕິທໍານ້ອຍທີ່ສຸດ ໃນບັນດາການເລືອກຕັ້ງ ຫຼາຍໆຄັ້ງ ທີ່ກໍາປູເຈຍເຄີຍໄດ້ຈັດຂຶ້ນ ໃນຫຼາຍໆປີ ຜ່ານມານີ້ ໃນການໂອ້ລົມກັບວີໂອເອທາງໂທລະສັບ ຈາກນະຄອນຫຼວງ ພະນົມເປັນນັ້ນ ທ່ານ Koul Panha ຜູ້ອໍານວຍການຄະນະກໍາມະການເພື່ອການເລືອກ ຕັ້ງທີ່ເສລີ ແລະຍຸຕິ ທໍາໃນກໍາປູເຈຍ ອ້າງເຖິງຫຼາຍໆບັນຫາ ອັນມີໂຮມທັງ ພວກທີ່ມາ ປ່ອນບັດທີ່ບໍ່ມີຊື່ຢູ່ໃນ ບັນຊີ, ພັກລັດຖະບານຄອບງໍາການລາຍງານຂ່າວຂອງສື່ທັງໝົດ ແລະໃຊ່ຊັບພະຍາ ກອນຂອງລັດເພື່ອໂຄສະນາສົ່ງເສີມຕົນເອງ, ພວກພະນັກງານຮັກ ສາຄວາມປອດໄພດໍາເນີນກິດຈະກໍາທີ່ສະໜັບສະໜຸນລັດຖະບານ ແລະຜູ້ນໍາພັກຝ່າຍ ຄ້ານໃຫຍ່ ຖືກຫ້າມບໍ່ໃຫ້ເຂົ້າແຂ່ງຂັນ ເປັນຕົ້ນ ການເລືອກຕັ້ງໃນວັນອາທິດມື້ນີ້ ແມ່ນເປັນຄັ້ງທີ 5 ຂອງ ກໍາປູເຈຍ ນັບແຕ່ປີ 1993 ມາ ເວລາສະຫະປະຊາຊາດ ຊ່ວຍກໍາປູເຈຍຈັດການເລືອກຕັ້ງແບບປະຊາທິປະໄຕ ທີ່ມີຫຼາຍພັກເຂົ້າຮ່ວມ ເທື່ອທໍາອິດຂອງປະເທດ